Projektas

LIETUVOS RESPUBLIKOS
ŠVIETIMO ĮSTATYMO NR. I-1489 231, 59 IR 60 STRAIPSNIŲ PAKEITIMO

ĮSTATYMAS

2025 m. d. Nr.

Vilnius

1 straipsnis. 231 straipsnio pakeitimas

1.	Pakeisti 231 straipsnio pavadinimą ir jį išdėstyti taip:

„231 straipsnis. Apsauga nuo smurto ir kitų žalingų veiksnių švietimo įstaigose“.

2.	Papildyti 231 straipsnį nauja 8 dalimi ir ją išdėstyti taip:

„8. Informacinių ir komunikacinių technologijų naudojimas mokykloje ne ugdymo tikslu yra draudžiamas, išskyrus išimtinius atvejus, kurie nustatyti mokyklos informacinių ir komunikacinių technologijų naudojimo tvarkoje.“

2 straipsnis. 59 straipsnio pakeitimas

Pakeisti 59 straipsnio 8 dalies 1 punktą ir jį išdėstyti taip:

„1) organizuoja švietimo įstaigos veiklą, įgyvendindamas strateginį švietimo įstaigos valdymą; vadovauja rengiant švietimo įstaigos strateginį ir metinį planus, užtikrina jų įgyvendinimą; įvertinęs mokyklos tarybos pasiūlymus, tvirtina informacinių ir komunikacinių technologijų naudojimo mokykloje tvarką; organizuoja švietimo įstaigos veiklos įsivertinimą ir stebėseną, analizuoja išteklių būklę ir atsako už švietimo įstaigos veiklos rezultatus;“.

3 straipsnis. 60 straipsnio pakeitimas

Pakeisti 60 straipsnio 5 dalį ir ją išdėstyti taip:

„Mokyklos taryba:

1) kiekvienais metais vertina mokyklos vadovo metų veiklos ataskaitą ir teikia savo sprendimą dėl ataskaitos mokyklos savininko teises ir pareigas įgyvendinančiai institucijai (dalyvių susirinkimui);

2) teikia pasiūlymus mokyklos vadovui dėl informacinių ir komunikacinių technologijų naudojimo mokykloje tvarkos;

3) vykdo kitas šiame įstatyme ir mokyklos įstatuose nustatytas funkcijas.“.

Skelbiu šį Lietuvos Respublikos Seimo priimtą įstatymą.

Respublikos Prezidentas

Teikia:

Ligita Girskienė